Rossiya va Turkiya prezidentlari Vladimir Putin hamda Rajab Toyib Erdo‘g‘anning Moskvadagi muzokaralari yakunida ikki davlat hukumatlari o‘rtasida 2017-2020 yillarga mo‘ljallangan savdo-iqtisodiy, ilmiy-texnik va madaniy sohalarda hamkorlik qilish bo‘yicha dastur qabul qilindi. Shuningdek, Rossiya va Turkiya Tashqi ishlar vazirliklari o‘rtasida diplomatik mutaxassislar tayyorlash va axborotlar almashish bo‘yicha anglashuv memorandumi, RF Madaniyat vazirligi va Turkiya madaniyat va turizm vazirligi o‘rtasida 2019 yilgacha hamkorlik deklaratsiyasi imzolangan. Bundan tashqari, Rossiya bosh prokuraturasi va Turkiya Adliya vazirligi o‘rtasida hamkorlik qilish bo‘yicha protokol qabul qilingan.